pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายพุทธิพงษ์ รมว.กระทรวงดิจิทัลฯ ร่วมหารือทวิภาคีกับ รมว.กระทรวงกิจการภายในฯ ของประเทศญี่ปุ่น เน้นหารือความร่วมมือการพัฒนาด้านดิจิทัลในประเทศไทย
วันพฤหัสบดีที่ 12 ธันวาคม 2562
นายพุทธิพงษ์ รมว.กระทรวงดิจิทัลฯ ร่วมหารือทวิภาคีกับ รมว.กระทรวงกิจการภายในฯ ของประเทศญี่ปุ่น เน้นหารือความร่วมมือการพัฒนาด้านดิจิทัลในประเทศไทย
นายพุทธิพงษ์ รมว.กระทรวงดิจิทัลฯ ร่วมหารือทวิภาคีกับ รมว.กระทรวงกิจการภายในฯ ของประเทศญี่ปุ่น เน้นหารือความร่วมมือการพัฒนาด้านดิจิทัลในประเทศไทย
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม ได้ร่วมหารือทวิภาคีกับ นาย Terada Minoru ตําแหน่ง State Minister กระทรวงกิจการภายในและการสื่อสารแห่งประเทศญี่ปุ่น (MIC) พร้อมด้วย นางปิยนุช วุฒิสอน ผู้ตรวจราชการกระทรวงดิจิทัลฯ และนายณัฐพล นิมมานพัชรินทร์ ผู้อํานวยการสํานักงานส่งเสริมเศรษฐกิจดิจิทัล เมื่อวันที่ ๑๑ ธันวาคม ๒๕๖๒ เวลา ๑๖.๐๐ น. ณ ห้องประชุม ๔๑๒ ชั้น ๔ สัปปายะสภาสถาน รัฐสภา (เกียกกาย) กระทรวงกิจการภายในและการสื่อสารแห่งประเทศญี่ปุ่น (MIC) เป็นกระทรวงคู่ความร่วมมือของกระทรวงดิจิทัลฯ ที่มีความร่วมมืออย่างใกล้ชิดกันมาอย่างยาวนาน ในปัจจุบันมีบันทึกความร่วมมือ (Memorandum of Cooperation) ที่เป็นกลไกสําคัญในการดําเนินความร่วมมือ ๒ ฉบับ ได้แก่ ๑) บันทึกความร่วมมือด้านเทคโนโลยีสารสนเทศและการสื่อสาร และเทคโนโลยีดิจิทัล และ ๒) บันทึกความร่วมมือด้านกิจการไปรษณีย์ ซึ่งอยู่ระหว่างเตรียมการจัดทํา MoC ฉบับใหม่ แทนฉบับเดิมที่หมดอายุลงไปเมื่อเดือนพฤศจิกายน ๒๕๖๒ นายพุทธิพงษ์ และนาย Terada ได้ร่วมหารือเกี่ยวกับความร่วมมือด้านดิจิทัลในความรับผิดชอบของ ทั้งสองฝ่าย ได้แก่ ๑) ความมั่นคงปลอดภัยทางไซเบอร์ (โดยเฉพาะความร่วมมือภายใต้ ศูนย์ ASEAN – Japan Cybersecurity Capacity Building Center) ๒) ความร่วมมือด้านไปรษณีย์ ทั้งในระดับทวิภาคี ซึ่งเน้นส่งเสริมการใช้เพลตฟอร์มของไปรษณีย์ในเรื่อง Cross-border e-commerce และความร่วมมือในกรอบองค์การระหว่างประเทศ (UPU และ APT) ๓) การแลกเปลี่ยนความรู้ในด้านการพัฒนาเมืองอัจฉริยะและเทคโนโลยี 5G และ ๔) ความร่วมมือใน Digital Park และ EEC ในโอกาสนี้ นายพุทธิพงษ์ ได้แสดงความขอบคุณต่อภาครัฐและเอกชนญี่ปุ่นที่ได้ร่วมจัดงาน Digital Thailand Big Bang เป็นประจําทุกปี และนาย Terada ได้ให้ข้อมูลว่า ภาคเอกชนของญี่ปุ่นมีความมั่นใจและจะขยายความร่วมมือใน EEC และ Digital Park โดยภาครัฐของญี่ปุ่นจะให้การสนับสนุนอย่างเต็มที่ ทั้งนี้ สองฝ่ายได้เน้นย้ําถึงความสัมพันธ์อันดีระหว่างสองประเทศ และให้คํามั่นในการผลักดันความร่วมมือในด้านดิจิทัลระหว่างกันต่อไป
********************
รัฐบาลไทย-ข่าวทำเนียบรัฐบาล-สำนักงานปลัดกระทรวงสาธารณสุข แจงครม.ดึงงบบัตรทอง 2,400 ล้านบาทคืน ใช้เป็นเงินเดือนและค่าตอบแทน ข้าราชการ แพทย์ พยาบาล เภสัชกร นักวิชาการสาธารณสุข ที่บรรจุใหม่
วันศุกร์ที่ 24 เมษายน 2563
สํานักงานปลัดกระทรวงสาธารณสุข แจงครม.ดึงงบบัตรทอง 2,400 ล้านบาทคืน ใช้เป็นเงินเดือนและค่าตอบแทน ข้าราชการ แพทย์ พยาบาล เภสัชกร นักวิชาการสาธารณสุข ที่บรรจุใหม่
กระทรวงสาธารณสุข เผยการนํางบบัตรทอง ใช้เป็นเงินเดือนและค่าตอบแทน สําหรับจ่ายข้าราชการบรรจุใหม่ แพทย์ พยาบาล เภสัชกร นักวิชาการสาธารณสุขและอื่นๆจํานวน 45,684 ตําแหน่ง และรัฐบาลได้เตรียมงบไว้ กว่า 45,000 ล้านบาท เพื่อต่อสู้กับโควิด 19
23 เมษายน 2563 ที่สํานักงานปลัดกระทรวงสาธารณสุข จ.นนทบุรี นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่า ตาม พ.ร.บ. หลักประกันสุขภาพแห่งชาติ มาตรา 46 (2) ครอบคลุมถึงค่าใช้จ่ายของหน่วยบริการในส่วนเงินเดือนและค่าตอบแทนบุคลากร รัฐบาลได้นํางบค่าใช้จ่ายรายหัวส่วนนี้ มาใช้เป็นเงินเดือนค่าตอบแทนของข้าราชการบรรจุใหม่ 45,684 ตําแหน่ง เพื่อรับมือสถานการณ์โรคโควิด 19 นั้น ช่วยสร้างขวัญกําลังใจให้บุคลากรสาธารณสุขที่ร่วมต่อสู้กับโรคโควิด 19 ในครั้งนี้
นายแพทย์สุขุม กล่าวว่า รัฐบาลได้สนับสนุนกระทรวงสาธารณสุข และ สปสช. โดยได้จัดสรรงบกลางปี 2563 ครั้งที่ 1 จํานวน 1,233 ล้านบาท และรอบ 2 จํานวน 5,488 ล้านบาท ในจํานวนนี้เป็นของ สปสช. 3,260 ล้านบาท นอกจากนี้ ยังสนับสนุนงบกลางเพื่อจัดหาหน้ากากอนามัย หน้ากาก N95 และชุดป้องกันส่วนบุคคล (PPE) จํานวน 1,551 ล้านบาท เพื่อใช้ในสถานการณ์โควิด 19 และรัฐบาลยังได้เตรียมไว้สนับสนุนอีกกว่า 45,000 ล้านบาท ขอยืนยันว่าการดําเนินการครั้งนี้ ทําให้บุคลากรกระทรวงสาธารณสุขมีขวัญกําลังใจมากขึ้น ยังสามารถลดภาระเงินบํารุงของหน่วยบริการอีกด้วย และมีการจัดนวัตกรรมในการดูแลรักษาผู้ป่วยเช่น การส่งยาให้ผู้ป่วยที่บ้านผ่าน อสม. การขยายบริการปฐมภูมิ เพื่อประชาชนจะได้ประโยชน์จากการได้รับบริการจากโรงพยาบาลมากขึ้น
นอกจากนี้ ที่ผ่านมารัฐบาลให้การสนับสนุนงบประมาณเพิ่มเติม ในการจัดบริการประชาชนให้กับกระทรวงสาธารณสุข และ สปสช. อย่างต่อเนื่องในทุกๆ ปี
รัฐบาลไทย-ข่าวทำเนียบรัฐบาล-มท.1 มอบสารเนื่องใน “วันกำนันผู้ใหญ่บ้าน ประจำปี 2563” พร้อมประกาศผู้ได้รับรางวัลกำนัน ผู้ใหญ่บ้านยอดเยี่ยม และยกย่องเชิดชูเกียรติผู้ใหญ่บ้านที่เสียชีวิตจากการปฏิบัติหน้าที่
วันจันทร์ที่ 10 สิงหาคม 2563
มท.1 มอบสารเนื่องใน “วันกํานันผู้ใหญ่บ้าน ประจําปี 2563” พร้อมประกาศผู้ได้รับรางวัลกํานัน ผู้ใหญ่บ้านยอดเยี่ยม และยกย่องเชิดชูเกียรติผู้ใหญ่บ้านที่เสียชีวิตจากการปฏิบัติหน้าที่
มท.1 มอบสารเนื่องใน “วันกํานันผู้ใหญ่บ้าน ประจําปี 2563” พร้อมประกาศผู้ได้รับรางวัลกํานัน ผู้ใหญ่บ้านยอดเยี่ยม และยกย่องเชิดชูเกียรติผู้ใหญ่บ้านที่เสียชีวิตจากการปฏิบัติหน้าที่
เนื่องในวันที่ 10 สิงหาคมของทุกปี กระทรวงมหาดไทยได้กําหนดให้เป็น “วันกํานันผู้ใหญ่บ้าน” เพื่อน้อมรําลึกถึงพระมหากรุณาธิคุณของพระบาทสมเด็จพระจุลจอมเกล้าเจ้าอยู่หัวที่ได้พระราชทานกําเนิดสถาบันกํานัน ผู้ใหญ่บ้าน พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ได้มอบสารเนื่องในโอกาส “วันกํานันผู้ใหญ่บ้าน” ประจําปี 2563 โดยมีใจความสําคัญตอนหนึ่งว่า “กํานัน ผู้ใหญ่บ้าน ถือเป็นตัวแทนของรัฐที่มีบทบาทสําคัญต่อการบริหารราชการส่วนภูมิภาค เป็นฟันเฟืองสําคัญในการขับเคลื่อนนโยบายของรัฐบาลไปสู่การปฏิบัติในระดับพื้นที่ เพื่อให้เกิดการพัฒนา สร้างความเข้มแข็งจากฐานราก ลดปัญหาความเหลื่อมล้ํา และนําไปสู่การเสริมสร้างคุณภาพชีวิตของพี่น้องประชาชนในทุกภาคส่วน รวมทั้งหน้าที่การช่วยเหลือ สนับสนุน ส่งเสริมการปฏิบัติงานให้แก่ทุกหน่วยงาน อันเป็นกลไกหลักในการบูรณาการทํางาน โดยเฉพาะอย่างยิ่งในสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) กํานัน ผู้ใหญ่บ้าน ได้แสดงให้เห็นถึงศักยภาพในการจัดการสถานการณ์การแพร่ระบาดทั้งในด้านการป้องกันและควบคุมโรคในระดับตําบล หมู่บ้าน ได้อย่างมีประสิทธิภาพ ผมขอชื่นชมและให้กําลังใจทุกท่านที่ปฏิบัติงานด้วยความเสียสละอย่างเข้มแข็ง เพื่อรักษาไว้ซึ่งความปลอดภัยและการดําเนินชีวิตโดยปกติสุขของพี่น้องประชาชนในพื้นที่”
และในโอกาสนี้ กระทรวงมหาดไทย โดยกรมการปกครองได้จัดให้มีการมอบรางวัลกํานันผู้ใหญ่บ้านยอดเยี่ยม ประจําปี 2563 ขึ้น เพื่อยกย่องเชิดชูเกียรติกํานัน ผู้ใหญ่บ้านที่ปฏิบัติหน้าที่ด้วยความตั้งใจ เสียสละ และทุ่มเทความรู้ความสามารถในการ “บําบัดทุกข์ บํารุงสุข” ให้แก่พี่น้องประชาชนในพื้นที่ตําบล หมู่บ้าน โดยผลการพิจารณาคัดเลือกผู้ได้รับรางวัลกํานัน ผู้ใหญ่บ้านยอดเยี่ยม ประจําปี 2563 มีจํานวนทั้งสิ้น 261 รางวัล แบ่งเป็น รางวัลกํานันยอดเยี่ยม จํานวน 128 คน และรางวัลผู้ใหญ่บ้านยอดเยี่ยม จํานวน 133 คน ทั้งนี้ กํานัน ผู้ใหญ่บ้านที่ได้รับรางวัลผ่านการพิจารณากลั่นกรองจากคณะกรรมการตั้งแต่ระดับอําเภอ จังหวัด และส่วนกลาง แล้วว่าเป็นบุคคลที่ยอมรับของสังคมและเป็นแบบอย่างแก่สาธารณชนทั่วไป มีผลการปฏิบัติงานตามนโยบายรัฐบาล กระทรวงมหาดไทย และกรมการปกครอง และไม่เป็นผู้มีประวัติหรือพฤติการณ์เสื่อมเสีย นอกจากนี้ ได้มีการยกย่องเชิดชูเกียรติ นายนิพนธ์ จาระธรรม ผู้ใหญ่บ้าน หมู่ที่ 5 ตําบลแม่แฝกใหญ่ อําเภอสันทราย จังหวัดเชียงใหม่ ซึ่งได้เสียชีวิตจากการปฏิบัติหน้าที่ดับไฟป่าร่วมกับเจ้าหน้าที่ฝ่ายปกครอง กํานัน ผู้ใหญ่บ้าน และเจ้าหน้าที่ป้องกันและบรรเทาสาธารณภัยของเทศบาลตําบลเจดีย์แม่ครัว เพื่อยึดถือเป็นแบบอย่างที่ดีของกํานัน ผู้ใหญ่บ้าน ผู้ช่วยผู้ใหญ่บ้าน แพทย์ประจําตําบล และสารวัตรกํานัน
รัฐบาลไทย-ข่าวทำเนียบรัฐบาล-ไลออนส์บริการ ครั้งที่ 19
วันอังคารที่ 8 ตุลาคม 2562
ไลออนส์บริการ ครั้งที่ 19
นางกนกวรรณ วิลาวัลย์ รัฐมนตรีช่วยว่าการกระทรวงศึกษาธิการ เป็นประธานเปิดงาน "วันไลออนส์สากลบริการ ครั้งที่ 19"
เมื่อวันอาทิตย์ที่ 6 กันยายน 2562 เวลา 9.00 น. นางกนกวรรณ วิลาวัลย์ รัฐมนตรีช่วยว่าการกระทรวงศึกษาธิการ เป็นประธานเปิดงาน "วันไลออนส์สากลบริการ ครั้งที่ 19" ณ ห้างสรรพสินค้าบิ๊กซี บางนา กรุงเทพฯ
"ขอชื่นชมและขอบคุณสโมสรไลออนส์ ภาค 310-A2 พร้อมสโมสรไลออนส์อีก 14 แห่ง ที่ได้ร่วมกับห้างสรรพสินค้าบิ๊กซี บางนา และสํานักงานเขตบางนา กรุงเทพมหานคร จัดกิจกรรมในวันนี้ เพื่อแบ่งปันช่วยเหลือ ทั้งด้านทุนการศึกษา การตรวจสุขภาพตา หัวใจ และทันตกรรม การส่งเสริมการอ่าน ตลอดจนสนับสนุนเครื่องอุปโภคต่าง ๆ ถือเป็นการช่วยเหลือผู้ด้อยโอกาสในสังคมไทยมาอย่างต่อเนื่อง" รมช.ศึกษาธิการ กล่าว
รมช.ศึกษาธิการ กล่าวอีกว่า เช่นเดียวกับกระทรวงศึกษาธิการ ที่เล็งเห็นถึงความสําคัญของการมีส่วนร่วมจากทุกภาคส่วน ในการช่วยพัฒนาเด็กและเยาวชน ตลอดจนผู้ด้อยโอกาส ให้ได้มีคุณภาพชีวิตที่ดีขึ้น แต่แน่นอนว่า ท่ามกลางสังคมแห่งพลวัต ที่มีการเปลี่ยนแปลงตลอดเวลา ย่อมส่งผลกระทบต่อความเป็นอยู่ของประชาชน ซึ่งกระทรวงศึกษาธิการได้ร่วมกับทุกกระทรวง ตลอดจนภาคเอกชนและภาคประชาสังคม เพื่อช่วยเหลือ เติมเต็ม และแก้ปัญหา ให้แก่ผู้ด้อย พลาด และขาดโอกาสทางการศึกษาอย่างเต็มที่ พร้อมขอเชิญชวนผู้ที่มีจิตอันกุศล ร่วมสร้างสังคมแห่งการช่วยเหลือและแบ่งปันสิ่งดีงาม ได้ที่หน่วยงานภาครัฐ ภาคเอกชน สโมสร มูลนิธิต่าง ๆ ซึ่งกระจายอยู่ทั่วประเทศร่วมกัน
นวรัตน์ รามสูต: สรุป/เรียบเรียง
อิทธิพล รุ่งก่อน: ถ่ายภาพ
กลุ่มประชาสัมพันธ์ สร.ศธ.: รายงาน
รัฐบาลไทย-ข่าวทำเนียบรัฐบาล-การเรียนรู้แห่งอนาคต
วันอังคารที่ 20 สิงหาคม 2562
การเรียนรู้แห่งอนาคต
นายณัฏฐพล ทีปสุวรรณ รัฐมนตรี​ว่าการ​กระทรวง​ศึกษาธิการ​ เป็นประธานพิธีเปิดงานประชุมทางวิชาการของคุรุสภา ประจําปี 2562 และปาฐกถาพิเศษ เรื่อง “นโยบายการพัฒนาคุณภาพการศึกษาเพื่ออนาคต”
เมื่อวันเสาร์ที่ 17 สิงหาคม​ 2562 นายณัฏฐพล ทีปสุวรรณ รัฐมนตรี​ว่าการ​กระทรวง​ศึกษาธิการ​ เป็นประธานพิธีเปิดงานประชุมทางวิชาการของคุรุสภา ประจําปี 2562 และปาฐกถาพิเศษ เรื่อง “นโยบายการพัฒนาคุณภาพการศึกษาเพื่ออนาคต” ณ โรงเเรมเซ็นทรา บายเซ็นทารา ศูนย์ราชการและคอนเวนชันเซ็นเตอร์ เเจ้งวัฒนะ
รมว.ศึกษาธิการ​ กล่าวว่า "ครู" คือบุคคลที่มีบทบาทสําคัญที่สุดในการขับเคลื่อนการศึกษาไทย เพราะครูมีหน้าที่หลักในการเผยแพร่และเชื่อมต่อความรู้ที่มีอยู่สู่เยาวชนไทยทั่วประเทศ ซึ่งจากการที่ได้ไปตรวจเยี่ยมโรงเรียนในพื้นที่ที่หลากหลาย ทั้งโรงเรียนขนาดใหญ่และโรงเรียนขนาดเล็ก ทําให้เห็นสภาพการเรียนการสอนที่แท้จริงว่า ครูกว่าร้อยละ 90 มีความตั้งใจที่จะถ่ายทอดและส่งต่อความรู้ให้เด็กด้วยความจริงใจ ในขณะเดียวกัน เด็กก็พร้อมที่จะรับองค์ความรู้จากครูเช่นกัน
ในส่วนของการสร้างกําลังคน กระทรวงศึกษาธิการมีแผนพัฒนาคนทุกช่วงวัย และที่ต้องให้ความสําคัญคือการเข้าสู่สังคมสูงวัยของประเทศไทย ที่จะต้องเร่งสร้างและพัฒนากําลังคนที่อยู่ในระดับชั้นปฐมวัยในวันนี้ ให้มีความแข็งแกร่ง และเติบโตเป็นกําลังของประเทศในวันข้างหน้า ซึ่งจะทําอย่างนั้นได้ ครูต้องมีคุณภาพ มีเทคนิควิธีการ และกระบวนการเรียนการสอนแบบใหม่ ด้วยนวัตกรรม และเทคโนโลยี ที่เหมาะสมและสอดรับกับการเปลี่ยนแปลงในปัจจุบัน ส่วนผู้บริหารก็ต้องให้ความสําคัญและสนับสนุนการจัดการเรียนการสอนอย่างทั่วถึง เปรียบเสมือนติดอาวุธให้กับครู อาทิ ระบบอินเทอร์เน็ตที่ครอบคลุมในทุกพื้นที่ ปรับวิธีการฝึกอบรมที่วัดผลได้ โดยคํานึงถึงความคุ้มค่าเป็นสําคัญ เป็นต้น
ดังนั้น เพื่อสร้างขวัญและกําลังใจในการทํางานให้กับครู ศธ.จึงเตรียมปรับระบบการดูแลสวัสดิภาพและสวัสดิการให้มีความชัดเจนมากขึ้น อาทิ การขอมี/เลื่อนวิทยฐานะ, ความก้าวหน้าในสายอาชีพ เป็นต้น เชื่อว่าจะส่งผลต่อกระบวนการทํางานที่ดีขึ้น ลดความกังวลในการทํางานที่ไม่เกี่ยวข้องกับการสอนของครู ทั้งนี้ ยินดีรับฟังข้อเสนอแนะ และข้อคิดเห็นเกี่ยวกับการพัฒนาการศึกษาและแนวทางการพัฒนาครู
"จึงขอใช้เวทีนี้ เป็นการส่งสัญญาณและขยายผลให้ครูทั่วประเทศ เห็นความตั้งใจของรัฐบาลและนายกรัฐมนตรี ที่ให้ความสําคัญกับการศึกษาเป็นอันดับต้น ๆ ส่วนผู้บริหารกระทรวงศึกษาธิการ ก็ให้ความสําคัญกับการพัฒนาการศึกษาไทยให้ทัดเทียมนานาประเทศ เพื่อยกระดับคุณภาพ ในขณะเดียวกันก็สามารถแข่งขันได้ในโลกยุคปัจจุบัน ซึ่ง "การเรียนรู้แห่งอนาคต" คือการนําเทคโนโลยีมาใช้ในการทํางาน โดยยึดหลัก "ทําให้ง่าย เข้าใจง่าย ประเมินผลได้ และเกิดประโยชน์กับนักเรียนมากที่สุด" พร้อมกําหนดกรอบเวลาและเป้าหมายที่ชัดเจน เพื่อให้ครูมีอาวุธที่ใช้ในการพัฒนาผู้เรียนอย่างเต็มที่" รมว.ศึกษาธิการ กล่าว
อรพรรณ​ ฤทธิ์​มั่น​: สรุป
นวรัตน์​ ราม​สูต​: เรียบเรียง
ยุทธ​พงศ์​ เลือก​กลั่น​ดี​: ถ่ายภาพ
กลุ่ม​ประชา​สัมพันธ์​ สร.ศธ.: รายงาน
รัฐบาลไทย-ข่าวทำเนียบรัฐบาล-รมว.พม. สั่งหน่วยงานเร่งช่วยผู้ประสบภัยพายุฤดูร้อนถล่ม ในพื้นที่จังหวัดอุดรธานี
วันพฤหัสบดีที่ 5 มีนาคม 2563
รมว.พม. สั่งหน่วยงานเร่งช่วยผู้ประสบภัยพายุฤดูร้อนถล่ม ในพื้นที่จังหวัดอุดรธานี
รมว.พม. สั่งหน่วยงานเร่งช่วยผู้ประสบภัยพายุฤดูร้อนถล่ม ในพื้นที่จังหวัดอุดรธานี
วันที่ 4 มี.ค. 63 เวลา 17.30 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) กล่าวถึงกรณีเกิดเหตุพายุฤดูร้อนฝนฟ้าคะนองพัดอย่างรุนแรง ถล่มบ้านเรือนประชาชนในพื้นที่จังหวัดอุดรธานี จํานวน 5 อําเภอ ได้แก่ อําเภอโนนสะอาด อําเภอกุมภวาปี อําเภอหนองหาน อําเภอประจักษ์ศิลปาคม และอําเภอกู่แก้ว ว่า ตนได้รับทราบข่าวและมีความเป็นห่วงใยพี่น้องประชาชนในพื้นที่จังหวัดอุดรธานีที่ได้รับผลกระทบจากเหตุการณ์ดังกล่าวเป็นอย่างมาก ซึ่งขณะนี้ ได้สั่งการไปยังสํานักงานพัฒนาสังคมและความมั่นคงของมนุษย์จังหวัดอุดรธานี (พมจ.อุดรธานี) เร่งลงพื้นที่เพื่อช่วยเหลือบรรเทาทุกข์ตามภารกิจของกระทรวง พม.ให้กับประชาชนที่ได้รับผลกระทบ ส่วนกรณีบ้านเรือนที่ได้รับความเสียหายนั้น ตนได้ประสานไปยังสถาบันพัฒนาองค์กรชุมชน (องค์การมหาชน) หรือ พอช. เพื่อเข้าไปช่วยซ่อมแซมความเสียหายจากเหตุการณ์ดังกล่าวแล้ว
นายจุติ กล่าวเพิ่มเติมว่า ทั้งนี้ ขอให้ประชาชนในพื้นที่ติดตามข่าวสารจากกรมอุตุนิยมวิทยาและช่วยกันดูแลสมาชิกในครอบครัว โดยเฉพาะเด็ก ผู้สูงอายุ และคนพิการ สําหรับพี่น้องประชาชนที่มีบ้านไม่แข็งแรง ปลอดภัย และต้องการความช่วยเหลือหรือมีข้อสงสัยสามารถโทรแจ้งศูนย์ช่วยเหลือสังคม สายด่วน พม. 1300 บริการฟรี 24 ชั่วโมง ซึ่งกระทรวง พม. พร้อมให้คําปรึกษาและดําเนินการช่วยเหลืออย่างเต็มที่
รัฐบาลไทย-ข่าวทำเนียบรัฐบาล-“Thai SELECT” สัญลักษณ์นี้การันตีคุณภาพอาหารไทย
วันอาทิตย์ที่ 9 สิงหาคม 2563
“Thai SELECT” สัญลักษณ์นี้การันตีคุณภาพอาหารไทย
--
#ไทยคู่ฟ้า “Thai SELECT" เป็นตราสัญลักษณ์ที่ใช้ในการรับรองร้านอาหารไทย ซึ่งเป็นข้อบ่งชี้ว่าร้านอาหารนั้น ๆ สามารถปรุงอาหารไทยได้ตามมาตรฐาน มีวิธีการปรุงอย่างไทย ใช้วัตถุดิบและเครื่องปรุงของไทย เมื่อนักท่องเที่ยวเห็นตราสัญลักษณ์ จะช่วยเสริมความมั่นใจในการบริโภค นอกจากนี้ ร้านอาหารที่ผ่านการรับรอง จะได้รับการส่งเสริมและประชาสัมพันธ์จากกรมพัฒนาธุรกิจการค้า เช่น แอปพลิเคชัน Thailand Tourism Directory
.
ในปีนี้ กรมพัฒนาธุรกิจการค้า เปิดรับสมัครร้านอาหาร เพื่อเข้าคัดเลือกรับการรับรองตราสัญลักษณ์ Thai SELECT โดยมีร้านอาหารทั่วประเทศสนใจสมัคร 500 ร้าน และมีร้านที่ผ่านเกณฑ์มาตรฐาน 207 แห่ง ซึ่งต้องมีคุณสมบัติ ได้แก่ มีรายการอาหารไทยในร้านไม่น้อยกว่า 80% ปรุงอาหารตามมาตรฐานของไทย ใช้วัตถุดิบและเครื่องปรุงของไทย มีรสชาติ และคุณภาพอาหารยอดเยี่ยม ตกแต่งร้านสวยงาม และบริการเป็นเลิศ
.
สําหรับสัญลักษณ์ Thai SELECT มี 3 ประเภท คือ
1.Thai SELECT PREMIUM เป็น Thai SELECT SIGNATURE จะต้องได้รับ 90 คะแนนขึ้นไป
2.Thai SELECT เป็น Thai SELECT CLASSIC ได้รับคะแนนระหว่าง 75 - 89 คะแนน
3.Thai SELECT UNIQUE ได้รับคะแนนระหว่าง 75 - 89 คะแนน และต้องมีเมนูอาหารที่เป็นอัตลักษณ์ของท้องถิ่น
.
ปัจจุบันมีร้านอาหารได้รับตราสัญลักษณ์ไปแล้ว 987 ร้าน แบ่งเป็น Thai SELECT SIGNATURE จํานวน 10 ร้าน Thai SELECT CLASSIC 906 ร้าน และ Thai SELECT UNIQUE 71 ร้าน และจะเพิ่มขึ้นให้ครบ 2,000 ร้าน ครอบคลุมทั่วประเทศในอนาคต
.
ผู้ประกอบการที่สนใจ สอบถามรายละเอียดเพิ่มเติมได้ที่ Call center 1570 กรมพัฒนาธุรกิจการค้า
รัฐบาลไทย-ข่าวทำเนียบรัฐบาล-ธ.ก.ส. เริ่มโอนเงินช่วยเหลือชาวสวนยางพาราและปาล์มน้ำมันตามนโยบายรัฐบาล
วันศุกร์ที่ 28 ธันวาคม 2561
ธ.ก.ส. เริ่มโอนเงินช่วยเหลือชาวสวนยางพาราและปาล์มน้ํามันตามนโยบายรัฐบาล
ธ.ก.ส.พร้อมขับเคลื่อนมาตรการช่วยเหลือเกษตรกรชาวสวนยางพารา และปาล์มน้ํามัน วงเงินกว่า20,000 ล้านบาท เพื่อสร้างความเข้มแข็ง เพิ่มประสิทธิภาพการผลิต ลดค่าครองชีพและส่งเสริมคุณภาพชีวิตให้กับเกษตรกรชาวสวนยาง และชาวสวนปาล์มน้ํามัน
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า คณะกรรมการ ธ.ก.ส. ในการประชุมวันที่ 26 ธันวาคม 2561 มีมติให้ธนาคารดําเนินมาตรการช่วยเหลือเกษตรกรและสร้างความเข้มแข็งให้แก่เกษตรกรชาวสวนยางพาราและชาวสวนปาล์มน้ํามัน ตามมติคณะรัฐมนตรี เมื่อวันที่ 4 ธันวาคม 2561 จํานวนทั้งสิ้น 2 โครงการ ประกอบไปด้วย 1) โครงการช่วยเหลือและสร้างความเข้มแข็งให้แก่เกษตรกรชาวสวนยาง พ.ศ.2561-2562 โดยโอนเงินช่วยเหลือให้กับเกษตรกรชาวสวนยางที่ขึ้นทะเบียนกับการยางแห่งประเทศไทย (กยท.) ก่อนวันที่ 14 พฤศจิกายน 2561 ตามพื้นที่ที่เปิดกรีดยางจริงในอัตราไร่ละ 1,800 บาท รายละไม่เกิน 15 ไร่ ให้กับเจ้าของสวนยาง จํานวน 1,100 บาทต่อไร่ และคนกรีดยางจํานวน 700 บาทต่อไร่ ระยะเวลาดําเนินการ 10 เดือน ตั้งแต่เดือนธันวาคม 2561 – กันยายน 2562 วงเงินงบประมาณ 17,513 ล้านบาท มีเกษตรกรชาวสวนยางได้รับประโยชน์ 1,303,331 ราย แบ่งเป็นเจ้าของสวนยางจํานวน 999,065 ราย คนกรีดยางจํานวน 304,266 ราย
และ 2) โครงการสร้างความเข้มแข็งให้แก่เกษตรกรชาวสวนปาล์มน้ํามัน โดยโอนเงินช่วยเหลือให้กับเกษตรกรชาวสวนปาล์มน้ํามันที่ขึ้นทะเบียนเกษตรกรกับกรมส่งเสริมการเกษตร โดยเป็นพื้นที่ที่มีเอกสารสิทธิ์และปลูกปาล์มน้ํามันที่ให้ผลผลิตแล้ว (อายุมากกว่า 3 ปี) ตามพื้นที่ปลูกจริงในอัตราไร่ละ 1,500 บาท ครัวเรือนละไม่เกิน 15 ไร่ ระยะเวลาดําเนินการ 10 เดือน ตั้งแต่เดือนธันวาคม 2561 – กันยายน 2562 วงเงินงบประมาณ 3,458 ล้านบาท จํานวนเกษตรกรที่ได้รับประโยชน์ 150,000 ราย พื้นที่ 2,225,000 ไร่
นายอภิรมย์ กล่าวต่อไปว่า ช่วงที่ผ่านมาผลผลิตยางและปาล์มน้ํามันออกสู่ตลาดจํานวนมาก ประกอบกับความต้องการในตลาดต่างประเทศลดลง ทําให้ราคายางและปาล์มน้ํามันตกต่ํา ซึ่งโครงการดังกล่าวจะช่วยเสริมสภาพคล่องในการลงทุนเพื่อเพิ่มประสิทธิภาพการผลิต บรรเทาความเดือดร้อนในเรื่องค่าครองชีพ เพิ่มกําลังซื้อให้แก่เกษตรกร เพื่อนําไปสู่การสร้างความเข้มแข็งและการขยายตัวของเศรษฐกิจโดยรวม ทั้งนี้ ธ.ก.ส.ได้ดําเนินการโอนเงินเข้าบัญชีเงินฝากของเกษตรกร ณ วันที่ 27 ธันวาคม 2561 ให้กับเกษตรกรชาวสวนยางแล้วจํานวน 18,369 ราย เป็นเงิน 155 ล้านบาท และปาล์มน้ํามัน 21,842 ราย เป็นเงิน 279 ล้านบาท และ ธ.ก.ส. จะเร่งโอนเงินช่วยเหลือให้แก่เกษตรกรครั้งต่อไปโดยเร็ว ภายหลังจากได้รับข้อมูลจาก กยท.และกรมส่งเสริมการเกษตรเพิ่มเติมแล้ว ซึ่งเกษตรกรที่เปิดใช้บริการ ธ.ก.ส. A-Mobile สามารถตรวจเช็คการโอนเงินดังกล่าวได้ทันที
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ ร่วมพิธีมหามงคลเฉลิมพระชนมพรรษา 66 พรรษา สมเด็จพระเจ้าอยู่หัวมหาวชิราลงกรณ บดินทรเทพยวรางกูร
วันจันทร์ที่ 30 กรกฎาคม 2561
รมว.กระทรวงดิจิทัลฯ ร่วมพิธีมหามงคลเฉลิมพระชนมพรรษา 66 พรรษา สมเด็จพระเจ้าอยู่หัวมหาวชิราลงกรณ บดินทรเทพยวรางกูร
รมว.กระทรวงดิจิทัลฯ
p.p1 {margin: 0.0px 0.0px 0.0px 0.0px; font: 12.0px 'Helvetica Neue'; -webkit-text-stroke: #000000}
p.p2 {margin: 0.0px 0.0px 0.0px 0.0px; font: 12.0px 'Helvetica Neue'; -webkit-text-stroke: #000000; min-height: 14.0px}
span.s1 {font-kerning: none}
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) พร้อมด้วยภริยา เข้าร่วมพิธีทําบุญตักบาตรพระสงฆ์และสามเณร 670 รูป ถวายเป็นพระราชกุศลแด่สมเด็จพระเจ้าอยู่หัวมหาวชิราลงกรณ บดินทรเทพยวรางกูร รัชกาลที่ 10 เนื่องในโอกาสมหามงคลเฉลิมพระชนมพรรษา 66 พรรษา โดยมี พลเอก ประยุทธ์ จันทร์โอชา นายกรัฐมนตรี เป็นประธาน พร้อมร่วมถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เพื่อแสดงความจงรักภักดีและสํานึกในพระมหากรุณาธิคุณอย่างหาที่สุดมิได้ รวมทั้งแสดงความมุ่งมั่นที่จะเป็นข้าราชการที่ดี มีความซื่อสัตย์สุจริต ร่วมเป็นพลังของแผ่นดินในการสร้างประโยชน์แก่ประชาชนและประเทศชาติต่อไป ณ มณฑลพิธีท้องสนามหลวง จากนั้นนําคณะผู้บริหารกระทรวงดิจิทัลฯ ข้าราชการ และหน่วยงานในสังกัดฯ เข้าร่วมลงนามถวายพระพรเนื่องในโอกาสมหามงคลเฉลิมพระชนมพรรษา สมเด็จพระเจ้าอยู่หัวมหาวชิราลงกรณ บดินทรเทพยวรางกูรณ พระบรมมหาราชวัง และเวลา 19.00 น. ได้เข้าร่วมพิธีจุดเทียนชัยถวายพระพรชัยมงคลฯ ณ มณฑลพิธีท้องสนามหลวง ถนนราชดําเนินใน เขตพระนคร กรุงเทพฯ เมื่อวันที่ 28 กรกฎาคม 2561
**************************************
รัฐบาลไทย-ข่าวทำเนียบรัฐบาล-โฆษกรัฐบาลเผย กทม.ขึ้นแท่นอันดับ 1 เมืองน่าเที่ยวที่สุดในโลก ชี้รัฐตั้งเป้าปี 59 สร้างรายได้ 2.3 ล้านลบ. ควบคู่พัฒนาคุณภาพ แก้ปัญหาทัวร์ศูนย์เหรียญ พร้อมชวนคนไทยเป็นเจ้าบ้านที่ดีต้
วันจันทร์ที่ 31 ตุลาคม 2559
โฆษกรัฐบาลเผย กทม.ขึ้นแท่นอันดับ 1 เมืองน่าเที่ยวที่สุดในโลก ชี้รัฐตั้งเป้าปี 59 สร้างรายได้ 2.3 ล้านลบ. ควบคู่พัฒนาคุณภาพ แก้ปัญหาทัวร์ศูนย์เหรียญ พร้อมชวนคนไทยเป็นเจ้าบ้านที่ดีต้
โฆษกรัฐบาลเผย กทม.ขึ้นแท่นอันดับ 1 เมืองน่าเที่ยวที่สุดในโลก ชี้รัฐตั้งเป้าปี 59 สร้างรายได้ 2.3 ล้านลบ. ควบคู่พัฒนาคุณภาพ แก้ปัญหาทัวร์ศูนย์เหรียญ พร้อมชวนคนไทยเป็นเจ้าบ้านที่ดีต้อนรับผู้มาเยือน
พลตรี สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า ผลสํารวจสุดยอดจุดหมายปลายปลายทางโลกของมาสเตอร์การ์ดประจําปี 2559 กรุงเทพมหานครขึ้นแท่นอันดับหนึ่ง เมืองที่มีผู้เดินทางมาเยือนมากที่สุดในโลก หลังจากอยู่ในอันดับ 2 มา 2 ปีติดต่อกัน “ปีที่ผ่านมา กทม.ต้อนรับนักท่องเที่ยวจากทั่วโลกมากถึง 21.47 ล้านคน มากกว่ากรุงลอนดอนซึ่งเป็นแชมป์เมื่อปีที่แล้วที่มีนักท่องเที่ยวไปเยือน 19.88 ล้านคน ตามด้วยกรุงปารีส ที่มีจํานวนนักท่องเที่ยว 18.03 ล้านคน โดยจุดเด่นของ กทม. คือ ตําแหน่งที่ตั้ง และความหลากหลายของแหล่งท่องเที่ยว สินค้า อาหาร วัฒนธรรม ความบันเทิง และการเดินทางที่สะดวก”
พลตรี สรรเสริญ กล่าวต่อว่า พลเอก ประยุทธ์ จันทร์โอชา นายกรัฐมนตรี รู้สึกยินดีที่ กทม. เมืองหลวงของไทยเป็นที่นิยมของนักท่องเที่ยว ซึ่งถือว่าเป็นความสําเร็จในด้านปริมาณ แต่รัฐบาลมีนโยบายที่จะพัฒนาด้านคุณภาพควบคู่ไปด้วย โดยเฉพาะการสร้างแรงจูงใจให้นักท่องเที่ยวใช้เวลาท่องเที่ยวให้นานขึ้น มีค่าใช้จ่ายต่อหัวสูงขึ้น รวมทั้งพัฒนามาตรฐานของแหล่งท่องเที่ยวและการบริการ การอํานวยความสะดวก และดูแลความปลอดภัยให้แก่นักท่องเที่ยว “ปีนี้รัฐบาลตั้งเป้าสร้างรายได้จากการท่องเที่ยว 2.3 ล้านล้านบาท และเร่งแก้ไขปัญหาทัวร์ศูนย์เหรียญอย่างเด็ดขาด โดยได้ลงนามความร่วมมือกับประเทศต้นทางโดยเฉพาะประเทศจีน เพื่อแก้ไขปัญหาด้านการท่องเที่ยวอย่างยั่งยืนและสร้างความเข้าใจในเจตนารมณ์ของรัฐบาล ซึ่งมั่นใจว่าทุกประเทศก็คาดหวังให้นักท่องเที่ยวของตนได้รับการดูแลที่ดีและไม่ถูกเอาเปรียบจากประเทศที่ไปท่องเที่ยว”
ทั้งนี้ รัฐบาลขอเชิญชวนพี่น้องประชาชนร่วมเป็นเจ้าบ้านที่ดี ในโอกาสที่ประเทศไทยจะเป็นเจ้าภาพจัดงานเฉลิมฉลอง “วันท่องเที่ยวโลก 2559” ระหว่างวันที่ 26 - 29 ก.ย.นี้ ที่ กทม.และ จ.ขอนแก่น ซึ่งจะมีผู้นําอุตสาหกรรมการท่องเที่ยวจาก 157 ประเทศทั่วโลก เดินทางมาประชุมและเฉลิมฉลองในบ้านของเรา
..............
กลุ่มประชาสัมพันธ์และแผนการประชาสัมพันธ์
รัฐบาลไทย-ข่าวทำเนียบรัฐบาล-ทส. มอบนโยบายด้านการจัดการอุทยานแห่งชาติและเป็นสักขีพยานการลงนามบันทึกข้อตกลงเพิ่มพื้นที่ป่าในอุทยานแห่งชาติ
วันจันทร์ที่ 19 ธันวาคม 2559
ทส. มอบนโยบายด้านการจัดการอุทยานแห่งชาติและเป็นสักขีพยานการลงนามบันทึกข้อตกลงเพิ่มพื้นที่ป่าในอุทยานแห่งชาติ
พลเอกสุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานในการประชุมและเป็นสักขีพยานในพิธีลงนามบันทึกข้อตกลงการเพิ่มพื้นที่ป่าในอุทยานแห่งชาติ
วันนี้ (19ธันวาคม 2559) เวลา 09.00น. พลเอกสุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานในการประชุมและเป็นสักขีพยานในพิธีลงนามบันทึกข้อตกลงการเพิ่มพื้นที่ป่าในอุทยานแห่งชาติระหว่าง นายธัญญา เนติธรรมกุล อธิบดีกรมอุทยานแห่งชาติ สัตว์ป่า และพันธุ์พืช กับ ผู้อํานวยการสํานักบริหารพื้นที่อนุรักษ์ 1-16และสาขา โดยในโอกาสนี้ได้มอบนโยบายด้านการจัดการอุทยานแห่งชาติ 4 เรื่องหลักๆ ดังนี้
1) การดูแลรักษาให้คงอยู่สวยงามตามธรรมชาติ ต้องดูแลให้ดี ต้องมีองค์ความรู้ในเชิงประจักษ์ มีการอบรม พัฒนาองค์ความรู้ที่เหมาะสม
2) การอํานวยการ การให้บริการแก่นักท่องเที่ยว การอํานวยความสะดวกให้มีความเป็นมาตรฐานสากล การดูแลนักท่องเที่ยวต้องดูแลให้ทั่วถึง โดยเฉพาะนักท่องเที่ยวชาวไทยที่มักถูกมองข้าม
3) การรักษาความปลอดภัย ต้องมีป้ายเตือนภัยให้ครอบคลุม ชัดเจน รวมถึง การมีเจ้าหน้าที่รักษาความปลอดภัยในจุดที่ล่อแหลมหรือเสี่ยงอันตราย จุดที่จะเกิดอันตรายต่อนักท่องเที่ยวได้ง่าย
4) การจัดการรายได้ ให้เป็นไปตามระเบียบมาตรฐาน มีการจัดเก็บรายได้อย่างเหมาะสม ในขณะเดียวกันก็ควบคู่ไปกับการบํารุงรักษาทรัพยากรด้วย
นอกจากนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม ยังให้ความสําคัญและเน้นย้ําเน้นถึงเรื่องการพัฒนาบุคลากรและการเติบโตในราชการ ขอให้มีความพึงพอใจในตําแหน่งหน้าที่ของตนเองและตั้งใจทํางานอย่างเต็มที่ ขอให้เชื่อมั่น และอย่าให้ "การปรับย้าย” มาเป็นอุปสรรคในการทํางาน โอกาสนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้เป็นประธานมอบรางวัลการประกวดอุทยานแห่งชาติในระดับสํานักบริหารพื้นที่อนุรักษ์ ณ ห้องประชุม 1 อาคารสหกรณ์ออมทรัพย์กรมป่าไม้ จํากัด โดยมีหัวหน้าอุทยานแหงชาติที่เกี่ยวข้องเข้าร่วมงานดังกล่าวด้วย